Støðið í ár var sera høgt, tað vóru fýra ymiskar framførslir, sum lýstu evnið“ ætt”. Tað var hugaligt at síggja, hvussu stóra og flotta framførslu feløgini hava megnað at samansett við rørslum, hugflogi, ljósi, búnum og tónleiki. Eitt ótrúligt arbeiði sum fyriskiparar, venjarar, íðkarar og hjálparfólk hava gjørt síðstu vikurnar. Um vinnandi felag var sagt millum annað sagt, at framførslan vísti dirvi, eina greiða søgugongd og breiddina í felagnum. Frásøgufólk: Svanna Hentze í Gong Tónleikaframførsla: Signhild Djurhuus og Filip Zachariassen Føroya Fimleikasamband ynskir Fimleikafelaginum Ljósið hjartaliga tillukku og takkar øllum luttakarum, hjálparfólkum og Norðurlandahúsinum fyri ein væleydnaðan Fimleikafagna.